cyanic-selkie/wikianc huggingface dataset:
Ումբերլիտո Բորժես
Կենսագրություն
2010 թվականին Բորժեսը տեղափոխվել է «Գրեմիո» իր թիմակից Լեանդրոյի հետ միասին։ «Գրեմիոյի» կազմում իր նորամուտը կատարել է «Պելոտաս» ակումբի դեմ խաղում։
2011 թվականի մայիսի 30-ին նա «Սանտոս» ակումբի հետ պայմանագիր է կնքել մինչև 2012 թվականի դեկտեմբերի 31-ը ։ 2012 թվականի հուլիսի 5-ին Բորժեսը խզել է պայմանագիրը «Սանտոսի» հետ ։
2012 թվականի հուլիսի 10-ին խաղացողը «Քրուզեյրոյի» հետ պայմանագիր է կնքել մինչև 2014 թվականի վերջը ։ 2012 թվականի հուլիսի 15-ին հարձակվողը կատարել է իր նորամուտն ակումբի կազմում՝ մասնակցելով Բրազիլիայի առաջնության 9-րդ տուրի՝ «Գրեմիոյի» դեմ խաղին ։ 2012 թվականի հուլիսի 22-ին Բրազիլիայի առաջնության 11-րդ տուրի՝ «Ֆլամենգո» ակումբի դեմ խաղի 44-րդ րոպեին Բորժեսը հեղինակել է խաղի միակ գոլը, որ նրա առաջին գոլն էր Բելու Հորիզոնտիի ակումբի կազմում ։ Բորժեսն օգնել է իր թիմին դառնալ Բրազիլիայի չեմպիոն 2013 թվականին։
2011 թվականի սեպտեմբերի 28-ին Բորժեսը կատարել է իր նորամուտը Բրազիլիայի ազգային հավաքականի կազմում՝ մասնակցելով Ամերիկայի Սուպերկլասիկոյին ընդդեմ Արգենտինայի հավաքականի․ Բորժեսը դաշտ է դուրս եկել մեկնարկային կազմում, իսկ հանդիպման 73-րդ րոպեին նրան փոխարինել է Ֆրեդը ։
Ծանոթագրություն
Կատեգորիա:Բրազիլացի ֆուտբոլիստներ Կատեգորիա:Ֆուտբոլի հարձակվողներ
Միսաք Մանուշյանի անվան թիվ 48 հիմնական դպրոց
Միսաք Մանուշյանի անվան թիվ 48 հիմնական դպրոց, հանրակրթական դպրոց Երևանի Քանաքեռ-Զեյթուն վարչական շրջանում։
Պատմություն
Դպրոցը հիմնադրվել է 1947 թվականին։ 1963-1964 ուսումնական տարվանից դպրոցն անվանակոչվել է արևմտահայ բանաստեղծ, ֆրանսիայի ազգային հերոս Միսաք Մանուշյանի անունով։ Դպրոցում գործում է Մանուշյանի թանգարանը, որը համալրվել է Մանուշյանի մարտական ընկերների ջանքերով։ 1967-1968 ուստարվանից դպրոցը դարձել է ֆրանսիական թեքումով։ «Ֆրանկոֆոն երկրների քաղաքապետների ասոցիացիա»յի կողմից դպրոցում ստեղծվել է լինգաֆոնային դասասենյակ, որը նպաստում է օտար լեզուների խորացված և ժամանակակից մեթոդներով ուսուցմանը ։
Արտաքին հղումներ
Կատեգորիա:Երևանի դպրոցներ
Սեն Ֆորտունա սյուր Էրիե
Սեն Ֆորտունա սյուր Էրիե (Saint-Fortunat-sur-Eyrieux), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 714 մարդ, բնակչության խտությունը` 32.35 մարդ/կմ²։ Բնակավայրը զբաղեցնում է 22.07 կմ² տարածք։
Աշխարհագրություն
Գտնվում է Փարիզ քաղաքից 490 կմ հարավ, Լիոն քաղաքից` 105 կմ հարավ, Պրիվա քաղաքից` 13 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 422 աշխատունակ (15-64 տարեկան) բնակիչ, որոնցից ակտիվ էին 318-ը, իսկ ոչ ակտիվները` 104։ Ակտիվության ցուցանիշը կազմում է 75,4 %։ 318 աշխատունակ մարդկանցից աշխատել է 285 անձ (151 տղամարդ և 134 կին)։ Գործազուրկ են եղել 33 անձ (18 տղամարդ և 15 կին)։ 104 անաշխատունակներից 24-ը եղել են աշակերտներ կամ ուսանողներ, 43-ը` թոշակառուներ, իսկ 37-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դիդիե Դեշամ
Դիդիե Կլոդ Դեշամ (Didier Claude Deschamps, ֆրանսերեն արտասանություն, , Ֆրանսիա), ֆրանսիացի ֆուտբոլիստ, մարզիչ, ազգությամբ՝ բասկ։ Լինելով Ֆրանսիայի ազգային հավաքականի ավագը՝ հավաքականին հասցրել է հաղթանակի 1998 թվականի աշխարհի առաջնությունում և 2000 թվականի Եվրոպայի առաջնությունում։ 2012 թվականի հուլիսի 8-ից Ֆրանսիայի հավաքականի գլխավոր մարզիչն է ։
Ակումբային
Դիդիե Դեշամն իր ֆուտբոլային կարիերան սկսել է դեռևս դպրոցում սովորելու տարիներին։ Նրա առաջին ակումբը «Բայոննա» սիրողական ակումբն էր։ Նրա տաղանդն ըստ արժանվույն գնահատել են «Նանտ» ակումբի սկաուտները, որոնք 15 տարեկան պատանու հետ պայմանագիր են կնքել 1983 թվականի ապրիլին։ Դեշամի նորամուտը առաջնությունում կայանում է 1985 թվականի սեպտեմբերի 27-ին ։
Առաջին իսկական հաջողությունները ազգային հավաքականի ապագա առաջնորդի «դուռն են թակում» 1991-1994 թվականներին՝ երկրորդ մարսելական «կամպանիայի» ժամանակ։ Ֆրանսիական Լիգայի չեմպիոնի երկու տիտղոսներից հետո (1991, 1992) Դեշամի ձեռքերում հայտնվեց շատերի համար դեռևս անհասանելի Չեմպիոնների գավաթը։ Այն, ինչ արեցին Օլիմպիկի ֆուտբոլիստները 1993 թվականին, անհավանական թվաց, քանի որ նրանցից առաջ ոչ մի ֆրանսիական ակումբի չէր հաջողվել նվաճել ակումբային եվրոպական ֆուտբոլի անգամ մեկ տիտղոս։ Դիդիե Դեշամը դարձավ ամենաերիտասարդ թիմի ավագը, ում հաջողվեց հաղթել այդքան պատվավոր տիտղոս, իսկ այդ ակումբի դարպասապահ Ֆաբիեն Բարտեզը նույն անվանակարգում դարձավ ամենաերիտասարդ դարպասապահը ։
1994 թվականին Դեշամը տեղափոխվում է Թուրինի «Յուվենտուս»։ Փայլելով ակումբի կազմում՝ Դեշամը երկրի ներսում հաղթեց վեց տարբեր գավաթներ, ինչպես նաև վերջին երկու տարվա մեջ երկրորդ անգամ հաղթեց Չեմպիոնների գավաթը (1996)։ Երևում է՝ պատահական չէ, որ Դեշամը մտնում է Ֆրանսիայի լավագույն լեգիոններների այն «եռյակի» մեջ, որոնք երբևիցե պաշտպանել են Ծեր Սենյորայի «գույները» ։
Միջազգային
1989 թվականին Միշել Պլատինիի կողմից հրավիրվելով ազգային հավաքական (Հարավսլավիայի դեմ խաղում)՝ Դեշամը ֆրանսիական ֆուտբոլի համար շատ խավար ժամանակահատվածում սկսեց իր միջազգային կարիերան :
Սակայն իսկական ճանաչման Դեշամն և իր խաղընկերներն արժանացան 1998 թվականի ֆանտաստիկ մունդիալից հետո։ Մինչև առաջնության մեկնարկը հիմնական ֆավորիտը համարվում էր Բրազիլիայի հավաքականը, որը չնայած Ռոմարիոյի կորուստի, միևնույն է, մնում էր ամենաահեղ կազմն ունեցող հավաքականը։ Հավաքականի հետ մրցակցության մեջ մտնել կարող էր միայն Սելեստան իր հզոր հարձակվողական զույգով՝ Գաբրիել Բատիստուտա և Արիել Օրտեգա։ Սակայն ամեն ինչ ստացվեց այլ կերպ. Ֆրանսիայի հավաքականն իր մրցակիցներին չէր տալիս հաղթելու անգամ ամենաչնչին շանս՝ ամեն հանդիպման ընթացքում ցույց տալով հիանալի խաղ դաշտի ցանկացած հատվածում։ Առաջնության իսկական հերոսը դարձավ Զինեդին Զիդանը՝ եզրափակիչ «դուբլի» հեղինակը։ Դարպասապահն էր (ի զարմանս բոլորի նա գործում էր շատ վստահ) Բարտեզը, պաշտպանության գիծը՝ պաշտպանված Դիդիե Դեշամով, համարվեց ամենաներդաշնակմ ամբողջ առաջնության շրջանակներում։ Հաղթանակն ստացվեց ավելի քան օրինաչափ և համարվեց արժանի   ։
Անմիջապես այդ մեծ հաջողությունից հետո Էմե Ժակեն հեռացավ հավաքականի գլխավոր մարզչի պաշտոնից։ Նրան փոխարինեց Րոժե Լեմերը, որը օգտվելով նախորդ մարզչի հավաքականում դրած հիմքից՝ ֆրանսիացիներին հասցրեց մինչև մյուս խոշոր հաղթանակին։ Այդ հաղթանակը 2000 թվականի Եվրոպայի առաջնությունում ֆրանսիացիների տարած հաղթանակն էր։ Այն բանից հետո, երբ Դեշամը բարձրացրեց իր գլխավերևում այդ պատվավոր տիտղոսը, Ֆրանսիան գլխավորեց ՖԻՖԱ-ի վարկանշային աղյուսակը և այդ բարձրության վրա մնաց շուրջ 2 տարի ։
2001 թվականին կայացավ Դիդիե Դեշամի հրաժեշտը հավաքականի հետ։ Այդ ժամանակ նա Ֆրանսիայի հավաքականում անցկացրած խաղերի քանակով ռեկորդակիր էր։ Այս պահին Դեշամից առաջ իրենց տեղն են գտել միանգամից հինգ ազգանուն՝ Զիդան, Թյուրամ, Դեսայի, Անրի և Պատրիկ Վիերա, և ընդ որում, նրանք բոլորը Դեշամի նախկին խաղընկերներն են ։
Մարզչական կարիերա
Դեշամի առաջին մարզչական ակումբը դարձավ ֆրանսիական «Մոնակոն»։ Այդ ակումբի հետ նա 2003 թվականին հաղթեց լիգայի գավաթը և հասավ մինչև 2004 թվականի Չեմպիոնների Լիգայի եզրափակիչ։ Հետագայում նա ակումբից հեռացավ, քանի որ ակումբի կառավարության հետ ուներ խնդիրներ ։
Երբ 2006 թվականի ամռանը Դեշամն ստացավ վատ իրավիճակում հայտնված «Յուվենտուսից» առաջարկություն. նա ամենևին էլ չէր կասկածում, որ ամեն ինչ լավ կլինի, և «Յուվենտուս» Սերիա B-ում հայտնվելու հենց առաջին մրցաշրջանում նա գլխավորեց ակումբը։ Այդ տարի «Դեշամի ակումբը» առաջնությունն ավարտեց 1-ին հորիզոնականով և դուրս եկավ Սերիա A: Մրցաշրջանի ավարտից հետո Դեշամը հեռացավ ակումբից, քանի որ նրան դուր չեկավ ակումբի կառավարության վարած գալիք տրանսֆերային քաղաքականությունը ։
2009 թվականի մայիսի 5-ին Դեշամը երկու տարվա պայմանագիր կնքեց Մարսելի «Օլիմպիկի» հետ։ Այդ ակումբում նա մարզչի պաշտոնն զբաղեցրեց 2009-10 մրցաշրջանի սկզբից ։ «Մարսելի» հետ Դեշամը հաղթանակ տարավ Ֆրանսիայի առաջնությունում, Ֆրանսիայի լիգայի գավաթում, ինչպես նաև հաղթեց Ֆրանսիայի Սուպերգավաթը։ 2012 թվականի հուլիսի 2-ին Դեշամը խզեց իր պայմանագիրը «Մարսելի» հետ ։ Ֆրանսիական մամուլի վարկածով՝ Դեշամի հեռանալու պատճառ դարձան սպորտային տնօրենի՝ Ժոզե Անիգոյի հետ ունեցած խնդիրները։
2012 թվականի հուլիսի 8-ին Դեշամը, հետևելով Լորան Բլանի քայլերին (այսինքն՝ դարձավ թիմի գլխավոր մարզիչ), ով 2012 թվականի Եվրոպայի առաջնությունից հետո հեռացավ գլխավոր մարզչի պաշտոնից, երկու տարվա պայմանագիր կնքեց Ֆրանսիայի ազգային հավաքականի հետ   ։
Վիճակագրություն
Ըստ 2013 թվականի մարտի 26-ի տվյալների  ․
Մարզչական վիճակագրություն
Ըստ 2015 թվականի սեպտեմբերի 7-ի տվյալների
Որպես ֆուտբոլիստ
«Մարսել»
«Չելսի»
«Ֆրանսիայի հավաքական»
Որպես մարզիչ
«Մոնակո»
«Յուվենտուս»
«Մարսել» Ընդհանուր՝ 6 տիտղոս
Անձնական ձեռքբերումներ
Ընդհանուր՝ 2 մրցանակ
Արտաքին հղումներ
Կատեգորիա:Ֆրանսիացի ֆուտբոլային մարզիչներ Կատեգորիա:Ֆրանսիացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Յուվենտուսի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Ֆրանսիայի հավաքականի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Զիրգենշտայն
Զիրգենշտայն (Syrgenstein), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Դանուբի Դիլինգենի շրջանի կազմում։ Բնակչությունը կազմում է 3583 մարդ (ըստ 2010 թվականի դեկտեմբերի 31-ի) ։ Տարածքը կազմում է 16.66 կմ²։ Պաշտոնական կոդ՝ 09 7 73 170։
Արտաքին հղումներ
Կատեգորիա:Գերմանիայի բնակավայրեր
Ժուլիետ Գրեկո
Ժուլիետ Գրեկո (Juliette Gréco, ), ֆրանսիացի դերասանուհի և հայտնի երգչուհի։
Կենսագրություն
Ժուլիետ Գրեկոն ծնվել է 1927 թվականի փետրվարի 7-ին, Ֆրանսիայի հարավում գտնվող քաղաքում Մոնպելիե քաղքում։ Նրա հայրը ծնունդով Կորսիկայից է, մայրը ֆրանսուհի էր։ Փոքրիկ Ժուլիետի դաստիարակությամբ զբաղվել են մոր ծնողները։ Պատերազմի ժամանակ Ժուլիետ Գրեկոն, հետևելով մոր օրինակին, միացել է Դիմադրության շարժմանը և նույնիսկ ձերբակալվել է, սակայն խուսափեց արտաքսումից իր փոքր տարիքի պատճառով։ 1946 թվականին, երբ նրա մայրը լքել էր Ֆրանսիան և նավատորմի նավաստիների հետ մեկնել էր Հնդկաչին, Ժուլիետը տեղափոխվեց էր Փարիզ։
Շուտով Ժուլիետը դառնում է Ֆրանսիայի հետպատերազմյան աստղերից մեկը, ամրագրելով իր երգերում հիասթափված և աղքատ ֆրանսիացի մտավորականությանը, որին հաջորդում էր Երկրորդ համաշխարհային պատերազմը։ Նրա կերպարը այն ժամանակներում ձևավորվել էր սև հագուստից ու երկար ծածանվող սև մազերից։
Գրեկոն երեք անգամ ամուսնացել է։ Վերջինիս երկրորդ ամուսինը եղել էր ֆրանսիացի դերասան Միշել Պիկկոլին, որի հետ նա ապրել է 1966 թվականից 1977 թվականը։ 1988 թվականին նա ամուսնացել է Ժերար Ժենեսի հետ, որի արդյունքում նրանք մինչ օրս միասին են։
Արտաքին հղումներ
Կատեգորիա:Ֆրանսիացի դերասանուհիներ Կատեգորիա:Ֆրանսիացի երաժիշտներ Կատեգորիա:Անձինք այբբենական կարգով Կատեգորիա:Փետրվարի 7 ծնունդներ Կատեգորիա:1927 ծնունդներ Կատեգորիա:Պատվո լեգեոնի շքանշանի կոմանդորներ Կատեգորիա:Ֆրանսիացի երգչուհիներ Կատեգորիա:Պատվո լեգեոնի շքանշանի ասպետներ
Ֆիլենբախ
Ֆիլենբախ  (Villenbach), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Դանուբի Դիլինգենի շրջանի կազմում։ Բնակչությունը կազմում է 1249 մարդ (ըստ 2010 թվականի դեկտեմբերի 31-ի) ։ Տարածքը կազմում է 17.81 կմ²։ Պաշտոնական կոդ՝ 09 7 73 179։
Արտաքին հղումներ
Կատեգորիա:Գերմանիայի քաղաքներ
Լուկոլի
Լուկոլի (Lucoli), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 995 մարդ (2008 թվականի տվյալներով)։ Խտությունը՝ 9 մարդ/կմ²։ Տարածքը՝ 110 կմ²։ փոստային ինդեքս՝ 67045։ Հեռախոսային կոդ՝ 0862։ Բնակավայրի հովանավորն է սուրբ Սան Պաnնցրազիո պատրիարկը։
Ժողովրդագրություն
'''Բնակչության թվաքանակի փոփոխությունները.
Արկալոխորիոն
Արկալոխորիոն (Αρκαλοχώριον ), փոքր քաղաք Հունաստանում, Կրետեում։ Տեղակայված է Հերակլիոնից 32 կիլոմետր հարավ։ Մտնում է Մինոա-Պեդյադա համայնքի կազմի մեջ, Հերակլիոն ծայրամասային միավորումում, Կրետե պերիֆերիայում։ Բնակչությունը 4313 բնակիչ է՝ ըստ 2011 թվականի մարդահամարի ։
Հնագիտություն
Արկալոխորիոնը գտնվում է ոչ շատ հարավ վերջերս բացված Մինոյական պալատից, Գալաթասում։
Այստեղ է գտնվում նաև մինոյական քաղաքակրթական հնագիտական հուշարձանը, այսկերպ կոչված «սրբազան քարայրներից» մեկը կղզու արևելքում։ Քարայրը, հավանաբար, օգտագործվել է պաշտամունքային նպատակով մոտավորապես մ․ թ․ ա․ 2500-1450 թվականներին։
Շատ տարիների ընթացքում տեղի գյուղացիներ քարանձավում փորեցին և գտան զանազան բրոնզե զենքեր ու այլ մետաղական առարկաներ։ Դրանց մեծամասնությունը չի պահպանվել, քանի որ գյուղացիները վերաձուլեցին դրանք և պատրաստեցին ֆերմայում աշխատանքներիի համար գործիքներ։ Առաջին հնագետը, ով ուշադրություն դարձրեց քարայրին, հույն Իոսիֆ Կադզիդակիսն է (Ιωσήφ Χατζιδάκης)։ Նա պեղումներ է իրականացրել 1912 թվականին և գտել է շատ զենքեր, դաշույններ ու սրեր, ինչպես նաև մեծ քանակությամբ երկկողմանի կացիններ։ Դրանից հետո երեխաները քարայրում պատահաբար գտան ոսկյա լաբրիս։ Քրայրում սկսվեց թալանում տեղի բնակիչների կողմից։ 1934 թվականին հնագետ և Հերակլիոնի հնագիտական թանգարանի տնօրեն Սպիրիդոն Մարինատոսը գյուղացիներից բռնագրավեց մեծ քանակությամբ գտածոներ և վերսկսեց պեղումները։ Քարանձավում գտտված 25 ոսկյա և վեց-յոթ արծաթյա կացիններից մեկը ունեին կարճ մակագրոություն՝ գծային Ա գրությամբ։
Մյուս զենքերի մեջ, որոնց թիվը անցնում էր հարյուրը, Սպիրիդիոն Մարինատոսը գտավ բրոնզե լաբրիս՝ հայտնի որպես «Արկալոխորիոնից լաբրիս»։ Դրա վրա հայտնաբերվել է 15 հիերոգլիֆներով գրություն՝ տեղակայված երեք սյուների վրա, որոնցից տասը տարբեր են։ Լուի Գոդարը զարմանքով նշել է, որ գրությունը վստահաբար չի կարելի համեմատել ոչ մի գյուղական գրային համակարգի հետ․ նշանների մի մասը հիշեցնում է Գծային Ա-ն, իսկ որոշները նմանվում են հայտնի Ֆեստի սկավառակին։
Արկալոխորիոնի միություն
Արկալոխորիոնի համայնքային միությունը կազմված է յոթ բնակավայրերից։ Բնակչությունը 4822 բնակիչ է՝ ըստ 2011 թվականի հաշվառման ։ Տարածքը 24,97 քառակուսի կիլոմետր է ։
Ծանոթագրություններ
Կատեգորիա:Հին Հունաստանի քաղաքներ
Գաննե սյուր Լուար
Գաննե սյուր Լուար (Gannay-sur-Loire), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Շևան կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03119։
Բնակչություն
Համայնքի բնակչությունը 2008 թվականին կազմում էր 416 մարդ։
Տնտեսություն
2007 թվականի տվյալներով 243 աշխատունակ տարիքի մարդկանցից (15-64 տարեկան) 172-ը տնտեսապես ակտիվ էին, 71-ը անգործունակ (ակտիվության ցուցանիշը 70,8 %, 1999 թվականին եղել է՝ 63,2 %)։ 172 աշխատունակ բնակիչներից 157-ը աշխատում էին (91 տղամարդ և 66 կին), անաշխատանք էին 15-ը (3 տղամարդ և 12 կին)։ 71 անգործունակ մարդկանցից 20-ը աշակերտներ կամ ուսանողներ են, 30-ը թոշակառու, 21-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Հովհաննես Ավագերեց Լեհացի
Հովհաննես Ավագերեց Լեհացի, XIII դարի 1-ին կեսի ժամանակագիր։ Կենսագրական տվյալներ չեն պահպանվել։ Ժամանակագրությունը կազմել է 1225 թվականին, ընդգրկում է մ. թ. 1-ից մինչև 1032 թվականը կատարված անցքերի մասին համառոտ նյութեր։ Այն կազմված է սյունակներով, որոնցից առաջինում նշված են տարեթվերը (մ. թ. 1—556 թթ.), ապա լրացված հայկական թվականով՝ մինչև 1032 թվականը, երկրորդում տրված են հռոմեական, բյուգանդական կայսրերի գահակալության թվերը, երրորդում՝ պարսկական, հայկական թագավորների, նաև հայոց կաթողիկոսների գահակալության տարիները և այլն։
Ծանոթագրություններ
Կատեգորիա:Հայ պատմիչներ
Էլիսոն Գուդման
Էլիսոն Գուդման (Alison Goodman; ), ավստրալիացի գրող։ Երեխաների համար վեպերի հեղինակ։ Ավստրալիական հեղինակավոր Աուրելիս (գրողների համար  ազգային երկու մրցանակներից մեկը, որը աշխատում է ֆանտաստիկայի և ֆենտեզի ժանրում) մրցանակի եռակի հաղթող։
Կենսագրություն
Էլիսոն Գուդմանը ծնվել է 1966 թվականի օգոստոսի 18-ին Մելբուռնում։ Մելբուռնի համալսարանը ավարտել է արվեստի մագիստրոսի կոչումով։ Նրա առաջին վեպը եղել է «Շների աստղերը երգում են բլյուզ»-ը (Singing the Dogstar Blues), հրատարակվել է 1998 թվականին Ավստրալիայում՝ «Պատանիների համար լավագույն վեպ» անվանակարգում արժանանալով Աուրելիս մրցանակին։ 2007 թվականի հունիսին բանաստեղծուհու «Նապաստակի սպանությունը» քրեական թրիլլերը հրատարակվել է ԱՄՆ-ում և առաջադրվել «Դևիթ» մրցանակի։
2008 թվականի կեսերին Ավստրալիայում և Մեծ Բրիտանիայում հրատարակվել է բանաստեղծուհու առաջին ֆանտաստիկ «Իմաստնության երկու մարգարիտ» երկերգությունը և նույն թվականի դեկտեմբերի վերջերին ԱՄՆ-ում մեկ ուրիշ վերնագրով՝ «Էոն։ Վերածնված վիշապի աչք»։ Արդյունքում այդ գիրքը թարգմանվել է տասնմեկ լեզուներով, ընդգրկվել է 2010 թվականի ընթերցողների միջազգային ասոցիացիայի ընթերցանության ցանկում և «Լավագույն ֆանտաստիկ վեպ» անվանակարգում արժանացել է Աուրելիս մրցանակի ։
Արտաքին հղումներ
Կատեգորիա:Օգոստոսի 18 ծնունդներ Կատեգորիա:1966 ծնունդներ Կատեգորիա:20-րդ դարի կին գրողներ Կատեգորիա:21-րդ դարի կին գրողներ
Դիմա Թահբուդ
Դիմա Թահբուդ (Arabic:ديمة طهبوب, ), գրող, քաղաքական վերլուծաբան, Հորդանանի Մուսուլման եղբայրներ կրոնաքաղաքական կազմակերպության անդամ, Հորդանանի իսլամական գործողության ճակատի լրատվամիջոցների ներկայացուցիչ (անգլերեն լեզվով) ։ Դիմա Թահբուդի ամուսինը՝ Թարեք Այուբը, եղել է Ալ-Ջազիրա հեռուստաընկերության լրագրող և զոհվել է 2003 թվականին, երբ Իրաքում ամերիկյան երկու հրթիռներ հարվածել են Ալ Ջազիրայի շենքին։
Կենսագրություն
Դիմա Թահբուդը ծնվել է 1976 թվականին Հորդանանի բժշկական ասոցիացիայի նախկին ղեկավար Թարեք Թահուբի ընտանիքում ։ 2000 թվականին ամուսնացել է Թարեք Այուբի հետ, 2002 թվականին ծնվել է նրանց դուստրը՝ Ֆաթիման ։ ԱՆգլերեն լեզվի բակալավրի աստիճան է ստացել Հորդանանի համալսարանից, գիտությունների դոկտորի կոչում՝ Մանչեստրի համալսարանից ։
Պարբերաբար հրատարակվել է Հորդանանի «Assabeel» թերթում և գրել է ավելի քան 800 հոդված։ Հրապարակվել է նաև Al-Quds Al-Arabi and Islamtoday և Al-Jazeera Talk, ինչպես նաև պաղեստինյան թերթերում և այլ լրատվական կայքերում։ Նրա հոդվածների հիմնական մասը վերաբերում են Պաղեստինին։
Հակասություններ
2016 թվականին Թահբուդը լոբբիստական գործունեություն է ծավալել՝ արգելելու լիբանանյան Մաշրու Լեյլա խմբի ելույթը Ամմանում։ Նա նաև բողոք է ներկայացրել Հորդանանում My Kali միակ առցանց LGBTQ+ ամսագրի դեմ։ Թահբուդը 2017 թվականին հարցում է արել Արդարադատության նախարարին, արդյոք Հորդանանի կառավարությունը երկրում հանդուրժում է համասեռամոլությունը ։
2017 թվականի հուլիսին Deutsche Welle-ի հակամարտության գոտու հարցազրույցի ժամանակ Թահբուդը բարձր գնահատեց հորդանանցի զինվորին, որը պատասխանատու էր 1997 թվականի Խաղաղության կղզում կոտորածի համար, որտեղ զինվորը կրակ էր բացել իսրայելցի աշակերտուհիների մեծ խմբի վրա՝ սպանելով նրանցից յոթին և վիրավորելով վեց այլ մարդկանց։ Հարցազրույց վարողը Թահբուդին հարցրել է. «Դուք մայր եք և երջանիկ եք, որ ունեք 13 և 14 տարեկան աղջիկներ։ Արդյոք դպրոցականները սպանվել են, քանի որ իսրայելցի՞ են, սպանվել են անպաշտպան երեխաներ», որին Թահբուդը պատասխանել է. «Սպանվել են, քանի որ թշնամիներ են» ։
2017 թվականի հոկտեմբերին Թահբուդը բողոք է ներկայացրել հորդանանցի ակտիվիստի դեմ, որը Թահբուդի դեմքը դրել էր մի հեծյալի վրա, որը ԻԼԻՊ դրոշի դիմաց սուր էր ճոճում։ Ակտիվիստը քննադատում էր Թահբուդին՝ սատարելու համար ոստիկանության այն աշխատակցին, որն առանց հրամանի, Ռամադանի ժամանակ մինչև մայրամուտ աշխատող ռեստորանում ոտնահարել էր ուսանողների։ Ակտիվիստը ձերբակալվեց զրպարտության համար և ազատ արձակվեց, երբ նրա ընտանիքը Թահբուդից ներողություն խնդրեց ։
Ծանոթագրություններ
Կատեգորիա:Հորդանանցի կին գրողներ Կատեգորիա:Հորդանանի համալսարանի շրջանավարտներ Կատեգորիա:Հորդանանցի լրագրողներ Կատեգորիա:Մանչեսթերի համալսարանի շրջանավարտներ
Հիպոթեզ (մաթեմատիկա)
Հիպոթեզ, մաթեմատիկական պնդում, որը հաշվի առնելով մատչելի տեղեկությունները ենթադրվում է, որ ճիշտ է, սակայն դրա մաթեմատիկական ապացույցը տրված չէ : Մաթեմատիկական հիպոթեզը բաց մաթեմատիկական խնդիր է, և յուրաքանչյուր չլուծված մաթեմատիկական խնդիր, որը լուծելիության պրոբլեմ է, կարելի է ձևակերպել հիպոթեզի տեսքով։ Այնուամենայնիվ, յուրաքանչյուր մաթեմատիկական խնդիր չի կարող ձևակերպվել որպես հիպոթեզ։ Օրինակ, հավասարումների որոշակի համակարգի կամ 2208 անհայտ անձանց համար օպտիմիզացման խնդիրների որոշակի լուծում գտնել անհնար է, բայց այդպիսի լուծումը կարող է լինել ոչ միայն գործնական, այլև մաթեմատիկական արդյունք։
Ռիմանի հիպոթեզը, Ֆերմայի մեծ թեորեմը, Վարինգի հիպոթեզը և մի շարք այլ մաթեմատիկական հիպոթեզներ նշանակալի դեր են խաղացել մաթեմատիկայում, քանի որ դրանք ապացուցելու փորձերը հանգեցրել են նոր բնագավառների և հետազոտությունների մեթոդների ստեղծմանը։
Մաթեմատիկական և բնական վարկած
Ի հակադրություն բնագիտական հիպոթեզի՝ մաթեմատիկական հիպոթեզը կարող է տրամաբանորեն ապացուցվել աքսիոմաների որոշակի համակարգում, որից հետո այն դառնում է այդ սահմանափակումների մեջ ճշմարիտ թեորեմ «բոլոր ժամանակների համար»։ Տիպիկ օրինակ է Նյուտոնի գիտական ​​ժառանգությունը, որը հայտարարել է, որ ինքը «չի ենթադրում հիպթեզներ» և ֆիզիկայում ձգտում է դուրս չգալ մաթեմատիկական մոդելի շրջանակներից։ Նյուտոնի մաթեմատիկական թեորեմները, ինչպես հնագույն Պյութագորասի թեորեմը, մինչ օրս մնում է ճշմարիտ, սակայն նրա դասական մեխանիկան և ձգողականության տեսությունը հարաբերականության հատուկ և ընդհանուր տեսությունների հայտնվելուց հետո հերքվել են ֆիզիկական հիպոթեզներով։ Եթե ​​լուծվող մաթեմատիկական հիպոթեզը կարող է կամ ապացուցել, կամ էլ հերքվել, ապա բնագիտական հիպոթեզների համար, բնական գիտության գիտելիքների հարաբերականության պատճառով, ստուգելիության և հերքելիության հատկությունները միմյանց չեն բացառում ։ Նյուտոնյան մեխանիզմը կիրառելի չէ լույսի արագությանը մոտ արագությունների համար, բայց շատ մեծ ճշգրտությամբ նկարագրում է Արևային համակարգի մարմինների մեծ մասի շարժումը։ Հետևաբար ֆիզիկայում սովորաբար խոսվում է ոչ թե հիպոթեզների հերքման, այլ տեսության կիրառելիության շրջանակը սահմանափակելու մասին։
Ապացույց
Երբ հիպոթեզն ապացուցվում է վարկածը, ապա մաթեմատիկայում այն ​​դառնում է թեորեմ։ Թեորեմ կարող է դառնալ նաև իրական կամ ոչ իրական հիպոթեզի ժխտումը։ Մաթեմատիկայի պատմության մեջ որոշ հիպոթեզներ երկար ժամանակ գոյություն են ունեցել ենթադրյալ ձևով, և շրջանի քառակուսին կամ ռադիկալներով հինգերորդ աստիճանի հանրահաշվական հավասարման լուծում գտնելու բազմաթիվ փորձեր բխել են հետագայում մերժված հիպոթեզներից, թե դա հնարավոր է։
Հերքում
Հիպոթեզի հերքումն իրականացվում է նաև ապացույցի օգնությամբ, բայց հաշվի առնելով հիպոթեզների բնորոշ ձևակերպումները` հերքումն առավել հաճախ ապացույցի ամենապարզ տեսակն է` հակաօրինակը։ Նման ապացույցը տրամաբանական տեսանկյունից ամենապարզն է, այնուամենայնիվ, գրաֆների տեսության մեջ օրինակի կառուցումը կամ թվերի տեսության մեջ օրինակ գտնելը (Էյլերի հիպոթեզ) կարող է լինել շատ դժվար։ Հերքումից հետո հիպոթեզը կարող է դառնալ փաստ մաթեմատիկայի պատմության մեջ կամ ​​կարող է վերափոխվել նոր մաթեմատիկական հիպոթեզի։ Օրինակ՝ հերքումից հետո Էյլերի հիպոթեզը վերափոխվել է Լանդեր-Պարկին-Սելֆրիջի հիպոթեզի։ Այս դեպքում գործընթացը նման է բնագիտական հիպոթեզների էվոլյուցիային։
Անլուծելի հիպոթեզներ
Ոչ բոլոր հիպոթեզների համար է հնարավոր ապացուցել դրա ճշմարտությունը կամ կեղծ լինելը աքսիոմների տվյալ համակարգում։ Անավարտության մասին Գյոդելի թեորեմի համաձայն՝ ցանկացած բավականաչափ բարդ աքսիոմատիկ տեսության մեջ, օրինակ, թվաբանության մեջ, կան դրույթներ, որոնք չեն կարող ոչ հերքվել, ոչ էլ ապացուցվել տվյալ տեսության շրջանակներում։ Հետևաբար, ցանկացած մաթեմատիկական տեսություն, որը պարունակում է թվաբանություն, պարունակում է հիպոթեզներ, որոնք իր շրջանակներում հերքելի և ապացուցելի չեն։
Օրինակ, ապացուցվել է, որ Կանտորի կոնտինուումի վարկածը բազմությունների տեսության մեջ կախված չէ ընդհանուր ընդունված Զերմելո-Ֆրենկելի աքսիոմների համակարգից։ Հետևաբար, կարելի է ընդունել այս դրույթը կամ դրա հերքումը որպես աքսիոմ, առանց որևէ հակասության այլ աքսիոմների հետ և առանց որևէ հետևանքների ավելի վաղ ապացուցված թեորեմների համար։ Երկրաչափության մեջ հինավուրց ժամանակներից ի վեր մաթեմատիկոսների կասկածները հանգեցրել են Էվկլիդեսի զուգահեռության աքսիոմին։ Ներկայում հայտնի է, որ եթե ընդունենք հակառակ աքսիոմը, ապա կարելի է կառուցել ոչ հակասական Լոբաչևսկու երկրաչափությունը, ներառյալ բացարձակ երկրաչափությունը, այսինքն՝ մնացած բոլոր աքսիոմների պահպանմամբ։
Պայմանական ապացույցներ
Որոշ չհաստատված հիպոթեզների վավերականությանից բխում են կարևոր հետևանքներ։ Եթե ​​կա լայնորեն տարածված կարծիք, որ հիպոթեզը ճշմարիտ է, ապա մաթեմատիկոսները երբեմն ապացուցում են այն թեորեմները, որոնք ճշմարիտ են միայն այդ հիպոթեզի վավերականության դեպքում՝ հույս ունենալով, որ հիպոթեզը կապացուցվի։ Նման ապացույցները տարածված են, օրինակ՝ Ռիմանի հիպոթեզի հետ կապված։
Որոշ հայտնի օրինակներ
Այստեղ թվարկված են հայտարարություններ, որոնք մեծ ազդեցություն են ունեցել մաթեմատիկայի վրա՝ լինելով հիպոթեզի կարգավիճակում։ Դրանցից մի մասը մինչ օրս մնում է հիպոթեզ, մյուսներն ապացուցվել կամ մերժվել են։
Ֆերմայի մեծ թեորեմ
Պիեռ դը Ֆերմաը Պիեռ Ֆերման գրել է այս ենթադրությունը 1637 թվականին Դիոֆանտի «Թվաբանություն» լուսանցքներում այն պնդման հետ, որ ունի ապացույց, բայց դա շատ մեծ է, որպեսզի տեղավորվի այդտեղ ։ Առաջին հաջող ապացույցն ստացել է Ջոն Ուայլսը 1994 թվականին և հրապարակվել 1995 թվականին՝ բազմաթիվ մաթեմատիկոսների 358 տարվա ջանքերից հետո։ 19-րդ դարում այս խնդրի լուծման փորձերը հանգեցրել են թվերի հանրահաշվական տեսության զարգացմանը և 20-րդ դարում մոդուլյարության տեսության ապացուցմանը։
Պուանկարեի հիպոթեզ
Պուանկարեի հիպոթեզը պնդում է, որ ցանկացած միակապ կոմպակտ եռաչափ բազմաձևություն առանց սահմանի հոմեոմորֆ է եռաչափ ոլորտի։ Այս վարկածը Անրի Պուանկարեն ձևակերպել է 1904 թվականին։ Մաթեմատիկոսների գրեթե մեկդարյա ջանքերից հետո Գրիգորի Պերելմանն ապացուցել է այս հիպոթեզը երեք հոդվածներում, որ 2002 թվականին և 2003 թվականին հրապարակվել են arXiv կայքում։ Ապացույցը հաջորդել է Ռիչարդ Հեմիլթոնի՝ առաջարկին` օգտագործելու Ռիչիի հոսքը ։ Մաթեմատիկոսների մի քանի խմբեր ստուգել են Պերելմանի ապացույցները և հաստատել, որ այն ճիշտ է։ Հետաքրքիրն այն է, որ ավելի բարձր ծավալային տարածքների համար ապացույցներ ավելի վաղ էին ձեռք բերվել։
Ռիմանի հիպոթեզ
Ռիմանի հիպոթեզը, որն առաջարկվել է 1859 թվականին, նշում է, որ Ռիմանի զետա ֆունկցիայի բոլոր ոչ տրիվիալ արմատներն ունեն իրական մաս, որը հավասար է 1/2-ի։ Ռիմանի հիպոթեզի վավերականությունից հետևում են մի շարք արդյունքներ՝ պարզ թվերի բաշխման վերաբերյալ։ Որոշ մաթեմատիկոսներ այս հիպոթեզը համարում են « մաքուր մաթեմատիկայի » չլուծված ամենակարևոր խնդիրը։ Ռիմանի հիպոթեզը ներառված է Հիլբերտի խնդիրների և հազարամյակի խնդիրների ցանկերում։
P և NP դասերի հավասարություն
P և NP դասերի հավասարության հարցը ներառված է հազարամյակի խնդիրների ցանկում և ինֆորմատիկայի հիմնական խնդիրներից մեկն է։ Ոչ պաշտոնապես, բայց բավական ճշգրտորեն հարցը հանգում է նրան, թե արդյոք ցանկացած խնդիր, որի ներկայացրած լուծումը կարելի է հաստատել բազմանոմինալ ժամանակահատվածում, կարող է լուծվել նաև բազմանոմինալ ժամանակում՝ օգտագործելով բազմանոմինալ հիշողություն։ Ներկայում գերիշխող կարծիքն այն է, որ սա այնքան էլ այդպես չէ։ Բայց եթե այս հիպոթեզի ճշմարտության ապացույցը կարող է լինել կառուցողական (անհրաժեշտ է ներկայացնել միայն մեկ ալգորիթմ, որը շատերը փորձում են անել), ապա պարզ չէ, թե ինչպես կարելի է հակառակն ապացուցել։ Հավանաբար, խնդիրը առաջին անգամ հիշատակվել է 1956 թվականին Կուրտ Գյոդելի՝ Ջոն Նեյմանին ուղղված նամակում ։ Խնդիրը ճշգրտորեն ձևակերպվել է 1971 թվականին Ստիվեն Կուկի կողմից, և շատերն այն համարում են ամենակարևոր բաց խնդիրը այս ոլորտում ։
Պատմություն
Հին հույն մաթեմատիկոսները հաճախ որպես մաթեմատիկական ապացույցի մեթոդ օգտագործել է մտավոր փորձը, որը ներառել է հիպոթեզի առաջքաշումն ու հետևանքների դեդուկցիայի միջոցով դրանից եզրակացություններ անելը՝ նպատակ ունենալով ստուգել սկզբնական ենթադրությունների ճշմարտությունը։ Այսօր այդպիսի դատողությունները կոչվում են հակառակից ապացույցի մեթոդ։ Պլատոնը հիպոթեզները համարել է իր կողմից մշակված ապացույցի վերլուծական սինթետիկ մեթոդի նախադրյալ, որը ունակ է ապահովել եզրակացության բացարձակ ճշմարիտ բնույթը։ Այնուամենայնիվ, հիպոթեզը՝ որպես հետազոտական ​​մեթոդ, մերժվել է Արիստոտելի կողմից, որը, որպես որպես սիլլոգիստական ապացույցի հիմք ընդունել է միայն ընդհանուր, անհրաժեշտ և բացարձակ ճշմարտությունները։ Սա հանգեցրել է գիտնականների հետագա բացասական վերաբերմունքին հիպոթեզների նկատամբ՝ որպես կեղծ կամ հավանական գիտելիքների ձև ։ Հիպոթեզների և բացարձակ ճշգրիտ գիտելիքների հակադրությունը և որպես հետևանք հիպոթեզների անտեսումը հաղթահարվել է միայն 19-րդ դարում։ Մասնավորապես, Էնգելսը, հիպոթեզը դիտարկելով որպես «բնագիտության զարգացման» ձև, առաջ է քաշել դրույթ հիպոթեզներիև օրենքների ու տեսությունների՝ որպես հարաբերականորեն իրական գիտելիքի տարբեր ձևերի փոխադարձ կապի մասին։
Ծանոթագրություններ
Կատեգորիա:Գիտության փիլիսոփայություն Կատեգորիա:Մաթեմատիկայի պատմություն Կատեգորիա:Մաթեմատիկական տերմիններ
Պոտսդամի հրապարակ
Պոտսդամի հրապարակ կամ Պոտսդամերպլաց ( Potsdamer Platz), պատմական հրապարակ և մեծ տրանսպորտային հանգույց Բեռլինի կենտրոնում։ Մինչև Երկրորդ համաշխարհային պատերազմը Պոտսդամի հրապարակը նույնանուն երկաթգծային կայարանի հետ համարվում էր մայրցամաքային Եվրոպայի ամենաաշխույժ հրապարակներից մեկը և քաղաքի քաղաքական, հասարակական և մշակութային կյանքի ամենահայտնի հանդիպման վայրերից մեկը։ 1990 թվականից հետո Պոտսդամի հրապարակը դարձել է վերամիավորված Գերմանիայի մայրաքաղաքի նոր տեսարժան վայրերից մեկը և գրավում է քաղաքի մեծաթիվ հյուրերին։
Մինչև 1945 թվական
18-րդ դարի սկզբում Պոտսդամի հրապարակը գտնվում էր Պոտսդամի դարպասների մոտ, անմիջականորեն քաղաքային պատի կողքին և իրենից ներկայացնում էր հինգ ճանապարհների հանգույց։ 1823-1824 թվականներին Պոտսդամի քաղաքային դարպասները, որոնք գտնվում էին Պոդստամի և Լայպցիգի հրապարակների մեջտեղում, հաստատվեցին Կարլ Ֆրիդրիխ Շինկելի կողմից։ «Շինկելներ» կոչվող պահակները 1867 թվականին չտեղահանվեցին մաքսային պատի հետ և պահպանվեցին մինչև Երկրորդ Աշխարհամարտի ավարտը։ 1838 թվականին հրապարակում կառուցվեց երկաթգծային կայարան, և այն արագ դարձավ տեղաշարժման մեծ կետ։ 1902 թվականին Պոտսդամի հրապարակում հայտնվեց բեռլինյան գետնանցումի վերջին կայանը։ Հրապարակում մեկը մյուսի հետևից ավելանում էին հյուրանոցներն ու հանրային սննդի կետերը։ Այստեղ կառուցվեցին Bellevue, Palast Hotel, Fürstenhof հյուրանոցները, Pschorr-Bräu գարեջրատունը և գրականագետների ու նկարիչների հանդիպման վայր «Յոստի կաֆե» սրճարանը։ 1911-1912 թվականներին Շտրեզեմենի և Կյոտենի փողոցների խաչմերուկում կանգնեցվեց այդ ժամանակվա համար հսկայական վեցհարկանի Պոտսդամի տան շենքը, որը միաժամանակ և՛ զվարճանքի համալիր էր, և՛ վարչական բարձր շենք։ Այնտեղ գտնվում էր սրճարան, կինոթատրոն և UFA-ի գրասենյակային տարածություններ։ 1926-1928 թվականներին վերանորոգումից հետո այդ շենքն ստացավ նոր «Հայրենիք Տուն» (Haus Vaterland) անվանումը և Քեմփինսկի ընտանիքի ղեկավարությամբ դարձավ Գերմանիայի ամենամեծ զվարճալիքիների կենտրոնը։ Երկրորդ աշխարհամարտի ժամանակ շենքը մեծապես վնասվեց, իսկ վերանորոգումից հետո մի որոշ ժամանակ ծառայում էր որպես ռեստորան։ Չնայած քաղաքի կենտրոնում գտնվելուն` շենքը եզրագծում հայտնվեց, քանի որ Բեռլինի սեկտորների սահմանին մոտ էր գտնվում։ 1961 թվականին Բեռլինի պատի կառուցումից հետո, մինչև 1972 թվականի հողերի փոխանակումը շենքի մուտքը փակ էր մնում։ Ի վերջո, շենքը քանդվեց 1972 թվականին։ Քաղաքին մոտիկ լինելու պատճառով Պոտսդամի հրապարակը դարձավ մեծ քաղաքի զվարճանքի վայրերից մեկը։ Եթե ցերեկներն այստեղ էին գտնվում ծառայողներ, քարտուղարներ, բիզնեսմեններ և զբոսաշրջիկներ, ապա երեկոյան այստեղ էին հավաքվում արկածախնդիրներն ու մարմնավաճառները։ Չնայած այդ ժամանակ Բեռլինում մարմնավաճառությունը խստորեն արգելված էր, 20-րդ դարի սկզբին հրապարակի շուրջը կարմիր լապտերների իսկական թաղամաս էր ձևավորվել։ Պոտսդամի հրապարակի այս ժամանակաշրջանը ներկայացված է Էրնստ Լյուդվիք Կիրխների «Պոտսդամի հրապարակ։ 1914» կտավում, որտեղ գիշերային ֆոնին պատկերված են երկու կանայք։ 1924 թվականին հրապարակում հայտնվեց այսպես կոչված «տրանսպորտային աշտարակ»։ Քաղաքային իշխանությունները թույլատրեցին Siemens ընկերությանը հրապարակի կենտրոնում տեղադրել Բեռլինի առաջին և Գերմանիայում երկրորդ` հորիզոնական ձև ունեցող լուսացույցը։ Տրանսպորային աշտարակը ներկայացվեց 1937 թվականի հոկտեմբերի 1-ի գիշերը, այն բանից հետո, երբ անցկացվեց էլեկտրականության գետնանցումային գիծը։ 1930-1932 թվականներին Էրիխ Մենդելսոնի նախագծով հրապարակում կանգնեցվեց Կոլումբոս-հաուսը, «Կոմումբոսի տունը»։
1945-1990 թվականներ
Մինչև Երկրորդ աշխարհարամարտի սկսվելը Պոտսդամի հրապարակը ամենաաշխույժներից մեկն էր Եվրոպայում ։ Դաշնակիցների օդային հարձակումները հրապարակի կեսն ավերակների վերածեցին։ Պատերազմի ավարտին ավերակներն ինչ-որ չափով մաքրվեցին, հրապարակն ինչ-որ ժամանակ ծառայում էր որպես շինանյութի պահպանման վայր։ Շուտով «երեք երկրների (ԽՍՀՄ, Բրիտանիա, ԱՄՆ) անկյունում» սկսեց գործել սև շուկա։ 1948 թվականից, Բեռլինի շրջափակման հետ պատկերը նորից փոխվեց, նույն թվականի օգոստոսի 21-ին ասֆալտի վրա առաջին անգամ հայտնեց խորհրդային ու արևմտյան հատվածները բաժանող գիծը։ Շուտափույթ վերամիավորման հույսով` ավերակները վերականգնվեցին նվազագույն չափով, խնայողաբար և համեստ։ Երբեմնի զվարճանքի պալատում սկսեց գործել ռեստորան, Կոլումբոսի շենքի ներքևի հարկերում խանութ բացվեց։ 1953 թվականի հունիսի 17-ի խռովությունների ժամանակ դժվարությամբ վերականգնված շինությունը նորից վնասվեց հրդեհներից։ Հաջորդ տարիներին Պոտսդամի հրապարակի բոլոր շենքերը դատարկվեցին, քանի որ ներդրողներն ամեն հետաքրքրություն կորցրին այդ շրջանում առկա անշարժ գույքի հանդեպ։ 1961 թվականին իրավիճակն առավելկ սրեց Բեռլինի պատը, որը բաժանում էր Պոտսդամի հրապարակը։ 1970-ականներին քանդվեցին պահպանված բոլոր շինությունները։ Հրապարակի արևելյան հատվածում դա բացատրվում էր ԳԴՀ-ան` անվտանգության չափազանց բարձր պահանջներով։ Բեռլինի պատի որևէ այլ հատվածում սահմանային գիծն այսքան լայն չէր, որքան Պոտսդամի հրապարակում։ Արևմտյան հատվածում Բեռլինի Սենատը քիչ-քիչ հանձնում էր ավերակներով հողերը, որպեսզի վերջնականապես վերացվեին վտանգ ներկայացնող ավերակները։ Այդպես ոչնչացվեցին Ալբրեխտ արքայազնի պալատի ավերակները, Ֆոքս-հաուսը, Անխալտյան կայարանը։ Այդ ժամանակվա ծրագրերով նախատեսվում էր այդ վայրում կառուցել ֆեդերալ ավտոճանապարհ։
1990-ից հետո
1990 թվականից հետո հրապարակը կրիկին հայտնվեց ուշադրության կենտրոնում, որպես ընդարձակ գրավիչ մի տարածք, որը հանկարծ հասանելի դարձավ Եվրոպայի գլխավոր քաղաքի կենտրոնում։ Այն դիտարկվում էր որպես Եվրոպայի ամենաաշխույժ ու հիմնական կառույցներից մեկը, և դրա ճարտարապետության ու նախագծերի վերաբեևյալ բավականին շատ բանավեճեր էին տեղի ունենում։ Եթե Բեռլինն ինքը վերականգնման կարիք ուներ, ապա Պոտսդամի հրապարակն այն հիմնական բանալիներից էր, որոնց միջոցով քաղաքն ինքնաարտահայտվելու էր։ Տեղակայված լինելով արևմուտքի ու արևելքի միջև` այն ընկալվում էր որպես միացնող բաղադրիչ, որը պետք է օգներ քաղաքի երկու բաժանված ծայրերի բնակիչներին միանալ ու բուժել պատմական վերքերը։ Սպասումները մեծ էին, և մեծ նախագծեր էին գծվում։ Բեռլինի քաղաքային իշխանությունները դիզայներական մրցույթ հայտարարեցին` Պոտսդամի հրապարակը և շրջական տարածքները վերակառուցելու ծրագրի համար։ Հաղթող նախագիծը հայտարարվեց 1991 թվականի հոկտեմբերին։ Լարված մրցության մեջ հաղթել էր Hilmer & Sattler մյունխենյան ճարտարապետական ընկերությունը։
Բեռլինի քաղաքային իշխանությունները որոշեցին քաղաքը բաժաներ չորս հատվածների, նրանցից յուրաքանչյուրը վաճառել կոմերցիոն ներդրողների, ովքեր էր պիտի պլանավորեին նոր կառուցապատոիմներն ըստ Hilmer & Sattler-ի հիմնական նախագծի։ Հրապարակի այսօրվա զարգացումը տպավորիչ է ու վստահություն ներշնչող, իսկ ճարտարապետության որակը հավասարապես գովաբանվել ու քննադատվել է։
Ծանոթագրություններ
Կատեգորիա:Բեռլինի տեսարժան վայրեր Կատեգորիա:Բեռլինի հրապարակներ
Հանցագործությունից կամովին հրաժարում
Հանցագործությունից կամովին հրաժարում. անձի կողմից հանցագործության նախապատրաստությունը կամ հանցափորձը կամ անմիջականորեն հանցանք կատարելուն ուղղված գործողությունը (անգործությունը) դադարեցնելը, եթե անձը գիտակցել է հանցագործությունն ավարտին հասցնելու հնարավորությունը։ Անձը չի ենթարկվում քրեական պատասխանատվության հանցագործության համար, եթե կամովին և վերջնականապես հրաժարվել է հանցագործությունը ավարտին հասցնելուց ։ Կամովին հրաժարման սոցիալական բնույթը, ինչպես նշում է Ա. Պ. Կոզլովը, նրանում է, որ անձը սկսում է կատարել հանցագործությունը, բայց այս կամ այն ուժի պատճառով իր սեփական կամքով դադարեցնում է հանցավոր վարքագիծը, որով էլ պայմանավորված հանցավոր հետևանքը վրա չի հասնում։ Հասարակության համար գլխավորն այս կամ այն հասարակական հարաբերությունը վնասելու բացառումն է ։ Սոցիալական օգտակարությունը կամովին հրաժարման ավելի բարձր է համեմատ ոչ կամովին հրաժարված հանցավոր գործունեության, քանի որ նման դեպքում ոչ միայն կանխվում է հանցավոր գործունեությունը, այլև արդեն անձի հարաբերականորեն չսկսված հանցավոր հետևանքը դառնում է ոչ հանցավոր, որում չկա հանցակազմ, չնայած անձի գործողությունները ինչ- որ մասով մնում են հանցավոր ։ Ֆրանց ֆոն Լիստի խոսքերով. «Օրենսդիրը կառուցել է ոսկե կամուրջ՝ նախնական հանցավոր գործողություններ սկսած անձի նահանջի համար» ։
Կամովին հրաժարման հատկանիշները և պայմանները
Հանցագործությունից կամովին հրաժարվելու օբյեկտիվ կողմը բնութագրվում է նրանով, որ անձը դադարեցնում է գործողությունը (անգործությունը), որն ուղղված է հանցագործությունը նախապատրաստելուն կամ կատարելու, եթե նա ունեցել է այն կատարելու հնարավորություն։
Կամովին հրաժարման սուբյեկտիվ հատկանիշները մի քանիսն են։ Առաջինը դրանցից հանդիսանում է կամովին լինելը։ Անձը պետք է հրաժարվի արդեն իսկ մտածված գործողությունները կատարելուց սեփական կամքով և ոչ թե հարկադրանքի կամ անհաղթահարելի ուժի պատճառով։ Հանցագործությունից կամովին հրաժարվելու շարժառիթները նշանակություն չունեն։ Դրանք կարող են լինել վախը, խղճի խայթը, վախը հնարավոր քրեական պատասխանատվությունից, խղճահարությունը տուժողի նկատմամբ և նույնիսկ ծուլությունը, բայց հիմնական շարժառիթը հանդիսանում է բացահայտման վախը։ Երկրորդ սուբյեկտիվ հատկանիշը ՝ հանցագործությունն ավարտին հասցնելու հնարավորության գիտակցումն է։ Խոսքը վերաբերում է անձի սուբյեկտիվ ընկալմանը, այսինքն՝ եթե նույնիսկ օբյեկտիվորեն հնարավորություն չի եղել հանցագործությունը ավարտին հասցնելու, սակայն անձը կարծել է, թե ինքն ունի այդպիսի հնարավորություն և դադրեցրել է հանցանքի կատարման ուղղված իր գործունեությունը, ապա կամովին հրաժարում առկա է։ Վերջապես, կամովին հրաժարումը պետք է լինի վերջնական։ Անձը պետք է հրաժարվի վերջնականապես, այլ ոչ թե հետագայում ավելի բարեհաջող պայմաններում իրականացնելու նպատակով ։
Կամովին հրաժարումը ավարտված հանցափորձի դեպքում
Կամովին հրաժարումը հնարավոր է հանցագործության նախապատրաստության և չավարտված հանցափորձի փուլերում։ Կամովին հրաժարման հնարավորությունը ավարտված հանցափորձի փուլում, երբ մեղավորն արդեն կատարել է բոլոր գործողությունները, որոնք անհրաժեշտ են հանցագործությունն ավարտին հասցնելու համար, բայց չեն կատարվում նրանից անկախ հանգամանքներում, հանդիսանում է վիճելի։ Ա.Մ. Յակովլևը նշում է, որ ավարտված հանցափորձի ժամանակ կամովին հրաժարումը հնարավոր է մի դեպքում, եթե հետևանքի առաջացման համար անհրաժեշտ է որոշակի ժամանակ, և անձն ակտիվ գործողություններով կանխում է հանրորեն վտանգավոր հետևանքների առաջացումը։ Մյուս դեպքերում կամովին հրաժարումը ավարտված հանցափորձի դեպքում հնարավոր չէ։
Հետևանքները
Կամովին հրաժարումը հանցագործության նախապատրաստությունից կամ հանցափորձից բացառում է քրեական պատասխանատվությունը ։ Եթե անձը հրաժարվում է հիմանական հանցավոր մտադրությունները կատարելուց, սակայն չավարտված հանցավոր գործողությունների ընթացքում արդեն կատարել է մի քանի հանրորեն վտանգավոր արարքներ (օրինակ՝ ապօրինի զենք ձեռք բերելը), ապա նա դրանց համար կարող է ենթարկվել պատասխանատվության։ Հանցագործության նախապատրաստությունից կամ հանցափորձից կամովին հրաժարվելը բացառում է քրեական պատասխանատվությունը, քանի որ անձի կատարածում բացակայում է հանցակազմը։ Կամովին հրաժարում և գործուն զղջալ Կամովին հրաժարումը չպետք է շփոթել գործուն զղջալու հետ, քանի որ դրա դեպքում հանցավորը հանցագործությունը ավարտելուց հետո ակտիվ գործողությունների է դիմում հանրորեն վտանգավոր հետևանքները վերացնելու, հասցրած վնասը կամովին հատուցելու կամ այլ ձևով պատճառված վնասը հարթելու համար։ Հանցագործությունից կամովին հրաժարումը կարող է տեղի ունենալ միայն չավարտված հանցագործության դեպքում, մինչդեռ գործուն զղջալը ՝ միայն հանցագործության ավարտից հետո։
Ծանոթագրություններ
Կատեգորիա:Հանցագործություն Կատեգորիա:Քրեական իրավունք
Վերտինգեն
Ենթարկվում է Շվաբիա վարչական շրջանին։ Գտնվում է Դանուբի Դիլինգենի շրջանի կազմում։ Բնակչությունը կազմում է 8793 մարդ (ըստ 2010 թվականի դեկտեմբերի 31-ի) ։ Տարածքը կազմում է 51.80 կմ²։ Պաշտոնական կոդ՝ 09 7 73 182։
Արտաքին հղումներ
Կատեգորիա:Գերմանիայի քաղաքներ
Կամեննի Յար (Կամեննի ձորակ)
Կամեննի Յար (Каменный Яр), գետ Ռուսաստանում, հոսում է Վորոնեժի մարզում։
Աշխարհագրություն
Գետաբերանը տեղակայված է Գավրիլո գետի ձախ ափում՝ 27 կմ հեռավորության վրա։ Գետի երկարությունը 14 կմ է, ավազանի տարածքը 66,3 կմ2 է։ Ակունքը գտնվում է արևմտյան Պիրոգովո գյուղի մոտ Կալաչեևսկի շրջանում։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ցիրտհայմ
Ցիրտհայմ  (Ziertheim), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Դանուբի Դիլինգենի շրջանի կազմում։ Բնակչությունը կազմում է 1005 մարդ (ըստ 2010 թվականի դեկտեմբերի 31-ի) ։ Տարածքը կազմում է 20.83 կմ²։ Պաշտոնական կոդ՝ 09 7 73 186։
Ծանոթագրություններ
Կատեգորիա:Գերմանիայի քաղաքներ
Սեն Ժենե դը Բոզոն
Սեն Ժենե դը Բոզոն (Saint-Genest-de-Beauzon), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Աշխարհագրություն
Գտնվում է Փարիզ քաղաքից 510 կմ հարավ, Լիոն քաղաքից` 155 կմ հարավ, Պրիվա քաղաքից` 50 կմ հարավ-արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 166 աշխատունակ (15-64 տարեկան) բնակիչ, որոնցից ակտիվ էին 110-ը, իսկ ոչ ակտիվները` 56։ Ակտիվության ցուցանիշը կազմում է 66,3 %։ 110 աշխատունակ մարդկանցից աշխատել է 92 անձ (50 տղամարդ և 42 կին)։ Գործազուրկ են եղել 18 անձ (10 տղամարդ և 8 կին)։ 56 անաշխատունակներից 7-ը եղել են աշակերտներ կամ ուսանողներ, 27-ը` թոշակառուներ, իսկ 22-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Աբգար Է
Աբգար Է, Օսրոյենեի թագավոր (109-116), Էզադի որդին, Աբգարների տոհմից ։
Կենսագրություն
114 թվականին Հռոմի կայսր Տրայանոսը արշավում է դեպի Պարթևստան և Մեծ Հայքի Բարձր Հայք նահանգից իջնում է Միջագետք ։ Գրավելով Կորդուքը և Ադիաբենեն՝ Բատնա, Մծբին և Սինգարա քաղաքները, հռոմեական զորքերը շարժվում են դեպի Եդեսիա, որտեղ իշխող Աբգար Է թագավորը նրանց ընդառաջ է գնում՝ ուղարկելով իր որդի Արբանդեսին (Երվանդ) և հպատակվելով Տրայանոսին, կրկին ճանաչվում է Օսրոյենեի թագավոր ։
Տես նաև
Կատեգորիա:Օսրոյենեի թագավորներ
Վիտիսլինգեն
Վիտիսլինգեն  (Wittislingen), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Դանուբի Դիլինգենի շրջանի կազմում։ Բնակչությունը կազմում է 2259 մարդ (ըստ 2010 թվականի դեկտեմբերի 31-ի) ։ Տարածքը կազմում է 17.41 կմ²։ Պաշտոնական կոդ՝ 09 7 73 183։
Կոմունան ստորաբաժանվում է 3 գյուղական շրջանների։
Գառնա սյուր Էնժևր
Գառնա սյուր Էնժևր (Garnat-sur-Engièvre), համայնք Ֆրանսիայի Օվերն մարզի Ալյեի գավառի Մուլեն շրջանում։ Մտնում է Շևան կանտոնի կազմի մեջ։
Համայնքի INSEE կոդ՝ 03120։
Բնակչություն
Համայնքի բնակչությունը 2008 թվականին կազմում էր 727 մարդ։
Տնտեսություն
2007 թվականի տվյալներով 438 աշխատունակ տարիքի մարդկանցից (15-64 տարեկան) 326-ը տնտեսապես ակտիվ էին, 112-ը անգործունակ (ակտիվության ցուցանիշը 74,4 %, 1999 թվականին եղել է՝ 67,2 %)։ 326 աշխատունակ բնակիչներից 303-ը աշխատում էին (174 տղամարդ և 129 կին), անաշխատանք էին 23-ը (7 տղամարդ և 16 կին)։ 112 անգործունակ մարդկանցից 22-ը աշակերտներ կամ ուսանողներ են, 48-ը թոշակառու, 42-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Հրանտ Գալիկյան
Հրանտ Ավետիսի Գալիկյան, հասարակական-քաղաքական գործիչ, իրավաբան, Հնչակյան կուսակցության անդամ, լրագրող։ Պրոֆեսոր (1936): ՍԴՀԿ անդամ (1908-1922)։ 1915 թվականի Վանի ինքնապաշտպանությունը ղեկավարող զինվորական մարմնի անդամներից։ ԵՊՀ հիմնադիրներից։
Կենսագրություն
Հրանտ Գալիկյանը ծնվել է 1889 թվականի մարտի 5-ին Վանում։ Նախնական կրթությունն ստացել է հայրենի քաղաքում։ 1908-1912 թվականներին սովորել է Կոստանդնուպոլիսի համալսարանի իրավաբանական ֆակուլտետում, որտեղ որոշ ժամանակ արևմտահայ գրող և հասարակական գործիչ Գրիգոր Զոհրապի հետ և նրա ղեկավարությամբ մասնակցել է դատական մի շարք գործերի քննության, ձեռք բերել իրավաբանական փորձ և հմտություն։ Այնուհետև Վանում և Կովկասում աշխատել է որպես իրավագետխորհրդական և միաժամանակ աչքի ընկել որպես հմուտ լրագրող։
Մտնելով Վանի պաշտպանության զինվորական մարմնի մեջ (անդամներ Արամ Մանուկյան, Արմենակ Եկարյան, Գաբրիել Սեմիրջյան, Կայծակ Առաքել, Բուլղարացի Գրիգոր (Կյոզյան), Հրանտ Գալիկյան, Փանոս Թերլեմեզյան)՝ կարևոր դեր է կատարել 1915 թվականի Վանի ինքնապաշտպանության ժամանակ ։ 1908-1922 թվականներին Գալիկյանը եղել է հնչակյան կուսակցության անդամ։ Մասնակցել է արևմտահայերի առաջին համագումարի (1917) կազմակերպմանը, ընդգրկվել ստեղծված գործադիր մարմնի կազմում։ 1919 թվականին Կ. Պոլսում խմբագրել է «Երկիր» օրաթերթը։ 1922-1938 թվականներին խորհրդային Հայաստանի արդարադատության մարմիններում վարել է տարբեր պաշտոններ, եղել արդարադատության ժողկոմատի դատական բարձրագույն վերահսկողության բաժնի վարիչ (1922-1923), գլխավոր դատարանի անդամ և նախագահի տեղակալ (1923-1925), գերագույն դատարանի քաղաքացիական վճռաբեկ կոլեգիայի նախագահ և նախագահի տեղակալ (1926-1930), այնուհետև` ՀԽՍՀ դատախազի տեղակալ` քաղաքացիական գործերի գծով։ 1924 թվականին Գալիկյանը դասախոսական աշխատանքի է հրավիրվել ԵՊՀ իրավատնտեսագիտության ֆակուլտետում, այնուհետև նշանակվել է համալսարանի տնտեսական իրավունքի ամբիոնի վարիչ և վարել քաղաքացիական իրավունքի, տնտեսական իրավունքի դասընթացները։ 1934-1936 թվականներին եղել է իրավագիտության ֆակուլտետի դեկան։ ԵՊՀ հիմնադիրներից (1936 թվականից՝ պրոֆեսոր)։ Իրավունքի վերաբերյալ մի շարք մենագրությունների հեղինակ է ։
Մահ
1937 թվականին Ստալինի ցուցումով Գալիկյանին ձերբակալել են և մեղադրանք առաջադրել «հակահեղափոխական, հակախորհրդային, ազգայնամոլական գործունեություն» ծավալելու համար և, որպես «ժողովրդի թշնամի», գնդակահարել 1938 թվականի մայիսի 18-ին ։ Արդարացվել է հետմահու ։
Ծանոթագրություններ
Կատեգորիա:Հայ իրավաբաններ Կատեգորիա:Հայ լրագրողներ Կատեգորիա:Հայ քաղաքական գործիչներ Կատեգորիա:Հայ պրոֆեսորներ Կատեգորիա:Ստամբուլի համալսարանի շրջանավարտներ Կատեգորիա:ՍԴՀԿ անդամներ Կատեգորիա:ԽՍՀՄ-ում գնդակահարվածներ Կատեգորիա:Ստալինյան բռնաճնշումների հայ զոհեր Կատեգորիա:Հայ հասարակական գործիչներ Կատեգորիա:ԵՊՀ դասախոսներ Կատեգորիա:Ստալինյան բռնաճնշումների զոհեր Հայաստանում
Օկտյաբրսկի շրջան (այլ կիրառումներ)
Օկտյաբրսկի շրջան, կարող է վերաբերել՝
Յուրի Գազինսկի
Յուրի Գազինսկի Ալեկսանդրովիչ (Юрий Александрович Газинский, ), ռուս ֆուտբոլիստ, «Կրասնոդար» ակումբի և Ռուսաստանի ազգային հավաքականի կիսապաշտպան։
Կարիիերա
Ֆուտբոլով զբաղվել սկսել է 6 տարեկան հասակում իր հայրենի Կոմսոմոլսկ նա Ամուրե քաղաքում։ 2007 թվականի օգոստոսին կատարել է իր դեբյուտը «Սմենա» ակումբի կազմում Երկրորդ դիվիզիոնում ։ 2010 թվականի ամռանը տեղափոխվել է «Լուչ Էներգիա»։ Թիմի՝ Երկրորդ դիվիզիոն անցնելուց հետո Գազինսկին տեղափոխվել է Մոսկվայի «Տորպեդո» ակումբ, որի կազմում հանդես է եկել 2012/13 մրցաշրջանի ընթացքում։ 2013 թվականի մայիսի 31-ին «Կրասնոդար» ակումբը հայտարարել է, որ եռամյա պայմանագիր է կնքել ֆուտբոլիստի հետ ։ 2014 թվականի հուլիսի 17-ին կատարել է իր դեբյուտը Եվրոպայի լիգայում՝ մասնակցելով էստոնական «Կալև» ակումբի դեմ խաղին (4:0), որի ընթացքում աչքի է ընկել գոլով։
Հավաքականում
Ընդհանուր պաշտոնական խաղերում՝ 5 խաղ, 1 հաղթանակ, 1 ոչ-ոքի, 3 պարտություն
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ռուսաստանի Պրեմիեր Լիգայի խաղացողներ
Կաատիբա
Կաատիբա (Caatiba), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բարիա մարզում։ Մտնում է Վիտորիա դա Կոնկիստա գավառի կազմի մեջ։ Բնակչությունը կազմում է 10 367 մարդ՝ 2007 թվականի տվյալներով։ Գրավում է 655,581 կմ2 տարածք։ Բնակչության խտությունը՝ 15,8 մարդ/կմ²։ Քաղաքի տոնը նշվում է ապրիլի 1-ին։
Պատմություն
Քաղաքը հիմնադրվոլ է 1961 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Սմբատ Գաբրիելյան
Սմբատ Մկրտչի Գաբրիելյան (դեկտեմբերի 15, 1856, Ակն - հունիսի 3, 1919, Ուիհոքն, ԱՄՆ), հայ բանասեր, բժիշկ, հասարակական գործիչ (ԱՄՆ)։